**RAPORTUL DE EVALUARE A MANAGERULUI SPITALULUI MUNICIPAL DOROHOI PENTRU ANUL 2024**

 Conducerea Spitalului Municipal Dorohoi, reprezentata prin manager dr. Andries Valerian , va face cunoscuta evaluarea activitatii managerului printr-un material de bilant si un raport de activitate.

 Prin Dispozitia Primariei Municipiului Dorohoi nr. 193 din 11.04.2025, **activitatea** dr. Andries Valerian manager a Spitalului Municipal Dorohoi, a fost evaluata de comisia stabilita prin prezenta dispozitie, in data de 30.04.2025.

 S-a realizat o analiza a situatiei activitatii din cadrul Spitalului Municipal Dorohoi, care este unitate sanitara publica, cu personalitate juridica cea mai reprezentativa pentru aceasta zona, care asigura prin sectiile, ambulatoriul si serviciile din structura o asistenta medicala complexa, preventiva, curativa si de recuperare a pacientilor.

 Conform prevederilor OUG nr. 162/2008 – privind transferul ansamblului de atributii si competente exercitate de catre Ministerul Sanatatii catre autoritatile publice locale, managementul asistentei medicale al Spitalului Municipal Dorohoi a trecut in subordinea Consiliului Local Dorohoi.

 Profilul spitalului este caracterizat prin adresabilitatea populatiei la serviciile medicale pe care le furnizeaza, utilizand numarul de externari conform evidentelor existente.

 Creșterea calității actului medical a constituit și va constitui un obiectiv prioritar pentru managerul spitalului.

 In urma analizei documentelor inaintate comisiei de evaluare, calicativul obtinut de domnul dr. Andries Valerian manager a Spitalului Municipal Dorohoi este Foarte bine.

 În perioada ianuarie-decembrie 2024 s-au avut în vedere următoarele:

1. Asigurarea resursei umane necesare desfășurării activității în cadrul unitatii.
2. Perfecționarea continuă a medicilor, asistenților medicali, personalului
3. Evaluarea periodică a Chestionarelor de satisfacție a pacienților și angajaților.
4. Asigurarea tuturor drepturilor salariale ale personalului.
5. Emiterea de proceduri de lucru pentru majoritatea manevrelor medicale efectuate în secțiile spitalului.
6. Emiterea de proceduri pentru îngrijirea pacienților și administrarea medicației.

Emiterea de proceduri pentru activitatea de curațenie, dezinfecție si dezinsecție.

1. Intensificarea activitații C.P.L.I.A.A.M., creșterea numărului autocontroalelor pentru depistarea infecțiilor asociate serviciilor spitalicești si crearea circuitelor funcționale necesare activității medicale.
2. Prelucrarea periodica a modificarilor legislative si a procedurilor medicale emise, cu medicii șefi de secție si medicii curanți pe secțile spitalului sau in grupuri de lucru.
3. Imbunătățirea permanentă a condițiilor hoteliere în condițiile actuale, efectuarea periodică a lucrărilor de reparații, igienizare.
4. Respectul față de pacienți si aparținători, o mai bună comunicare între personalul medical al spitalului si pacienți/ aparținători.
5. Achiziția de aparatură moderna de inalta performanta in valoare de 449.392,19 lei din venituri proprii.

 Spitalul Municipal Dorohoi are în derulare în acest moment următoarele proiecte, derulate de catre **Consiliul local prin Programul Operațional Regional 2014-2020, aflate in desfasurare si anume** :

1. Axa Prioritara 3, Prioritatea de Investitii 3.1. Operatiunea B Cladiri publice, Proiect contractat cod SMIS 118599, contract de finantare nr. 3081/07.09.2018, titlu – Eficientizarea energetica a cladirilor sectiei Materno – infantil si bloc alimentar, spalatorie.
2. Axa Prioritara 8. Prioritate de investitii 8.1 – Obiectivul specific 8.1/Operatiunea A – Ambulatorii, Modernizarea Ambulatoriului din cadrul Spitalului Municipal Dorohoi.
3. POIM P819/P9P1/ Consolidarea capacitatii de gestionare a crizei sanitare COVID 19/1, Proiect cod SMIS 140664 - Dotarea Spitalului Municipal Dorohoi cu echipamente specifice pentru gestionarea crizei sanitare cauzate de SARS-COV2 ( Trimestrul I 2024 – finalizare )
4. Proiect POIM Fluide si gaze medicinale ,, Cresterea sigurantei pacientului in pavilioanele sectiei Chirurgie generala si medicina interna , cod MySMIS 155558
5. Proiect POIM /9610/1 Derularea de catre UAT a municipiului Dorohoi ,,Creşterea siguranţei pacienţilor în clădirile secţiei chirurgie şi sectiei interne în cadrul Spitalului Municipal Dorohoi, cod SMIS 155558
6. PNRR/2022/C12/MS/11.3/Unitati de asistenta medicala ambulatorie - Cresterea capacitatii de asistenta medicala a Ambulatoriului din cadrul Spitalului Municipal Dorohoi
7. PNRR/2022/C12/MS/12.4 Imbunatatirea serviciilor medicale a Spitalului Municipal Dorohoi

prin dotarea cu echipamente si materiale destinate reducerii riscului de infectii nosocomiale.

1. Cabinet de planificare familiala - Dotarea cabinetului de planificare familială din cadrul Spitalului Municipal Dorohoi
2. Reabilitare Centrala termica conform standardelor in vigoare - finalizare Trimestrul 1/2024
3. Reabilitare canalizare principala a Spitalului Municipal Dorohoi.

 **Oportunitatea** :

 Dotarea spitalului cu echipamentele medicale se justifică prin creşterea capacităţii de investigaţii, diagnostic şi tratament acordate populaţiei ce se adresează spitalului şi îndeplinirea normelor de sanitaţie, a normelor de organizare şi funcţionare, menţinerea şi îmbunătăţirea condiţiilor de acreditare ANMCS şi îmbunătăţirea condiţiilor de desfăşurare a actului medical.

 În anul 2024 au fost internați 10880 pacienți pe toate secțiile spitalului, rata de ocupare a paturilor per spital fiind de 47.61 %,

 Numarul pacientilor si rata de utilizare a patului sunt in crestere semnificativa comparativ cu anul 2023.

 Au fost de asemenea efectuate internări pentru 13903 pacienți – spitalizare de zi, pacienti prezentati in CPU - 27024 si 82858 pacienti care s-au prezentat în ambulatoriul integrat spitalului.

 Menționăm de asemenea și nevoia de încadrare în politica de investiții a sistemului sanitar privind asigurarea calității serviciilor medicale prin dezvoltare și modernizare, respectare a legislației privind dotarea minimă necesară a unor secții și accesare de fonduri europene.

 Toate aceste motive fac oportună cuprinderea acestor obiective de investiții în lista anexată.

 Creșterea eficienței activității, serviciilor/birourilor/compartimentelor avand ca scop final, creșterea calității serviciilor medicale acordate pacienților.

 Deși periodic sau ori de cate ori s-a impus, s-au organizat sedințe operative cu șefii de servicii, in perioada ianuarie - decembrie 2024 acestea nu s-au desfașurat in totalitate fizic ci și pe grupuri de lucru.

 Chiar si așa s-au urmarit obiectivele și s-au dispus toate măsurile pentru imbunătățirea activității.

 **Gestionarea situațiilor de criză apărute la nivelul spitalului**.

 Ne confruntam cu o lipsa acută de medici in specialitățile CPU, Laborator Analize medicale, Neurologie, ATI, Cardiologie, Pediatrie, Radiologie si imagistica medicala .

 Inlocuirea in permanență a medicamentelor pentru tratarea pacienților din cauza lipsei temporare de pe piață a acestora si creșterea prețurilor la medicamente.

 Deficit de personal medico-sanitar, auxiliar , Tesa si muncitori la nivel de unitate care au necesitat delegari pentru asigurarea asistenței medicale.